
ÅRSMØTE 

SKIHYTTA I MARKA

SØNDAG 13.03 2016 KL 19.00

Sakliste for årsmøte 13. mars 2016
1. Åpning

2. Godkjenning av innkalling og sakliste

3. Valg av ordstyrer og møtereferent

4. Årsmelding
5. Regnskap 2015
6. Medlemskontingent 
Styret foreslår for årsmøtet at medlemskontingenten videreføres for 2017.

Kontingent familie


kr 400,-

Kontingent enkeltmedlemskap 
kr 200,-

Familiemedlemskap omfatter familiemedlemmer opp til 20 år. 

Medlemskontingenten for 2016 blir sendt ut i desember 2015 (giro). 

7. Innkommende saker
· Orientering om utvikling av skianlegget i Marka

· Snøproduksjons i Marka

· Veibygging i Marka

· Orientering om sportsplan for skigruppa

8. Budsjett

· Herunder planer for rehabilitering av fotballbanen

9. Valg, herunder vedta hvem som skal ha signaturrett for laget

(Signatur er retten til å opptre utad på vegne av enheten og forplikte den ved sin underskrift)
ÅRSMELDING FOR LEKSDAL IL 2015
Denne årsmeldingen oppsummerer noen av de aktivitetene som medlemmene i Leksdal IL enten har arrangert eller tatt del i det siste året. I meldingen har hovedstyret og de ulike undergruppene sine avsnitt. Til sist kommer en kort presentasjon av anleggsforbedringer og styrets forslag til anleggsutvikling i 2016. Revidert regnskap for 2015 er vedlagt, sammen med budsjett for 2016 

Hovedstyret

Hovedstyret i Leksdal IL har etter årsmøtet 22. mars  2015  bestått av

Erik Stiklestad

Leder

Karstein Aksnes 

Nestleder/anleggsleder
Arnt Aurstad

Kasserer

Marius Johnsborg

Sekretær

Randi S Hallem 

Barneidrettskoordinator (Vikar for Gunn M Øgstad siste halvår)

Tomas I. Hallem 

Styremedlem

Beate Hågensen

Skigruppa

Randi S Hallem

Friidrettsgruppa

Arnstein Ekseth 

Fotballgruppa
I alt har det blitt avholdt 4 styremøter siden forrige årsmøte, referater er lagt inn i idrettslagets protokoll. 
Hovedstyrets rolle er å legge til rette for samarbeid innad i laget, og å sørge for at undergruppene kan gjennomføre sine aktiviteter. I dette ligger det et ansvar for å skaffe inntekter til laget, og å forvalte de midlene som laget allerede rår over. Styret må også påse at idrettslagets statutter blir overholdt. 
Antallet arrangementer som idrettslaget gjennomfører er relativt stabilt fra år til år. Dette tyder på at man har funnet et aktivitetsnivå som er passende. Leksdal IL har i 2015  hatt 327 medlemmer, dette er en fin oppgang på 10 % i forhold til forrige år. Styret mener at idrettslaget lykkes med å gi et godt sportslig tilbud til bygdas og kommunens innbyggere. Foruten de aktivitetene som de ulike undergruppene har gjennomført, er idrettslaget engasjert i tre større samarbeidsprosjekt;

Olsokrittet 
Rittet ble arrangert, i samarbeid med Stiklestad IL, søndag 12. juli i strålende solskinn med start og målgang ved Stiklestad skole. Hovedtyngden av deltakerne var fra Levanger og Verdal, men i konkurranseklassen var nesten halvparten fra Sør-Trøndelag. Konkurranseklassen hadde 131 startende, mens 56 deltok i trimklassen. Deres trase er noe kortere og uten terrengparti. Raskest av samtlige var skogningen Frode Jermstad. Han syklet inn til tiden 1.31.21.

Bulleråsrennet - Etter 49 strake år ble Leksdal og Henning idrettslag nødt til å avlyse rennet i 2014. Håpløse snøforhold gjorde det umulig å arrangere et fullverdig renn også i 2015. Komiteen kunne ikke gjøre annet enn å beklage, men ønsket samtidig alle hjertelig velkommen til et heidundrende jubileumsrenn i år. 
Hærvolrennet – Hærvolrennet ble arrangert i samarbeid med Helgådal IL søndag den 15.03.15 i solskinn og fine løyper. Ole Skrove, Henning skilag og Mariann Landsem Melhus, Steinkjer skiklubb var raskeste herre og dameløper. Det var 25 deltagere i konkurranseklassen og 80 som deltok i trimklassen.
Dugnader 

Å finne tak i personer som kan ta ansvar for smått og stort er en oppgave styret bruker mye tid på. Dugnader er svært viktig fordi de gir inntekt og sørger for at idrettslagets anlegg er i orden. Dette bidrar igjen til at idrettslaget kan tilby aktiviteter som det koster lite å delta på. 
Spesielt for 2015 var utvidelse av skihytta. Den har fått et hovedrom som nå er dobbelt så stort som tidligere, samt en ny inngang. Vi har også hatt et samarbeidsprosjekt med FAU ved Leksdal skole, som har gitt ungene en ny Pumptrackbane. 
Ettersom vi i 2015 ikke hadde noen form for kiosksalg under Olsok, passet det fint at av vi tidlig på sommeren fikk forespørsel om å ha matsalg under Martnan på Øra. Vi ble kontaktet bare en uke før åpningen, så det ble rimelig hektisk å få alt på plass. Med stor hjelp fra Leksdal Sanitetslag og velvillige dugnadsfolk, så fikk vi dette til. Økonomisk så ble det et greit resultat, så med litt bedre forberedelser og bedre plassering av salgsbod, kan dette bli en fin inntektskilde også kommende år. 
Leksdal IL tok også i 2015 del i TV-aksjonen. I år gikk innsamlede penger til Regnskogfondet.
Nettsidene

Nettsidene våre har også i år fungert som hovedinformasjonskanal til våre medlemmer. Det er nedlagt et godt arbeid med å lage nye sider ettersom vi har skiftet portalleverandør. Nye sider var i drift fra 1. juni. Fra denne datoen og ut året hadde sidene 25 488 visninger. Facebook har blitt en større kanal for informasjonsdeling innad i hver enkelt gruppe.  

 Leksdalsnytt 

Det ble utgitt ett nummer i 2015. Dette ble sendt ut til alle husstander i bygda rett før jul.
Nedenfor følger årsmeldingen fra de ulike gruppene.
FOTBALLGRUPPA
Styret har i 2015  bestått av:

Arnstein Ekseth, leder

Gøril Sørmo, nestleder

Helge M Holmsberg, kasserer

Rannveig Jønsson, styremedlem/ sekretær

Håkon Musum, styremedlem

Pål Stornes, styremedlem

Styret har hatt 4 møter.

Kristian Pedersen gikk ut av styret i mai. Pål Stornes tok hans plass

Leder har deltatt på sone Verdal møte. 

Oppstartsmøte med trenere/ lagledere ble avholdt i april.

Sportslig:
Siste sesong stilte Leksdal IL med 7 lag: 3 mygglag, 2 gutter 12 lag, damer 7er og seniorlag herrer. Gutter 12 stilte med to lag i kretsserien og deltok på Storsjøcup. Mygglagene har hatt 5 turneringskvelder på Lyng og deltatt på Coop cup. Har ellers hatt leksdalinger som har spilt for Vuku, Stiklestad, Verdal og Vinne i de klassene vi ikke har klart å stille lag.

Arrangement:
Vi arrangerte bygdeturnering lørdag 22. august. Vi har forsøkt å skape en familiedag istedet for en ren fotballturnering. Aktiviteter som hestekokasting, tautrekking, natursti og crossbar challenge ble gjennomført. Nytt navn på arrangementet ble derfor Bygdadagen 2015. 

7 lag deltok i fotballturneringen, hvor 6 av lagene besto av spillere som tilhørte sin grend. Det siste laget var et rent familielag. De samme lagene deltok i tautrekking. Lagene besto av spillere i begge kjønn fra 14 år og oppover. Hesteskokastingen ble arrangert med en barneklasse og en voksenklasse. Dette ble en positiv dag og et samlende arrangement for bygda. 
Økonomi:
Økonomisk ble resultatet bedre enn budsjettert i 2015. Fortsatt er det vaktholdet i Amfiet under Olsok som er den største inntektskilden. Herrelaget stilte også på oppsett og rivning av martnasboder. Alle klubbens spillere stilte på en salgsdugnad. Bygdeturneringen gikk økonomisk sett litt dårligere enn antatt og kornbåndene regnet bort. Til gjengjeld ble inntekten fra sponsorer og bidragsytere større enn budsjettert herunder bidrag fra hovedlaget. Kostnadene til spilleroverganger og deltagelse på cuper ble lavere enn budsjettert. 

Banen:
Banen var dårlig frem til sommerferien, noe som førte til en del flytting av kamper for de eldste klassene. Vuku og Stiklestad var heldigvis behjelpelige med baner, så vi fikk gjennomført kamper og treninger. Vi i fotballgruppa har derfor store forhåpninger til de foreslåtte planene for opprusting av fotballbanen, se anleggsbudsjett.
Friidrettsgruppa
Styret har i 2015 bestått av:

Leder: Randi Skavhaug Hallem

Sekretær: Hanne Lene Balgaard

Kasserer: Beate Kippe

Styremedlemmer: Gerd Inger Marken og Liudmila Sende.

Friidrettsgruppa har i år avholdt to styremøter.

Aktiviteter i løpet av året

· 2 terrengløp.

· 2 banestevner.

· «Kjentmannsturer» til trimkassene.

· Friidrettstrening en gang i uka på vårparten. 

· Friidrettskveld på VØBU.

· «Skeisvola opp».

· Allidrett i gymsalen for barn 0-13 år høsthalvåret.

· Premieutdeling med klubbmesterskap/ «mørkeløp» i Marka. 

Friidrettsgruppa har dette året satset litt mer på organiserte treninger fremfor terrengløp. Da det i de siste årene har vært lite oppmøte på løpene. Men vi hadde to løp på våren, samt to tradisjonelle banestevner, hvorav et var sammen med fotballgruppa. Her fikk barna prøve ulike ball og friidrettsaktiviteter, b.l.a 60 m, høyde, lengde og spyd.Her var Katrine Aspås Pedersen en god medhjelper. 

Friidrettsgruppa ble også utfordret til å arrangere «friidrettskveld» for alle barn i Verdal på området bak VØBU. Det ble planlagt en folksom kveld, men barna uteble og kvelden avlyst.

Vi har hatt god hjelp av idrettselever både på friidrettstreningene og allidretten. Sigrid Hallem Solum, Linn Leirset og Amanda Skavhaug har stilt som trenere. Friidrettstreningene på vårparten foregikk på kunstgressbanen for skolebarna. Det har vært godt oppmøte. For barn 0-7 år var det full aktivitet i gymsalen, noe som lover godt for videre rekruttering. Disse treningene var det Randi Skavhaug Hallem, Ingrid Duvsete og Marte Bulling Olsen som sto for. 

Allidretten på høsten var for skolebarna og den foregikk innendørs i gymsalen. 

Som avslutning på friidrettssesongen ble det «mørkeløp» og premieutdeling i Marka.

Som en forlengelse av allidretten, ble  det i samarbeid med Verdal klatreklubb 4 kvelder i januar/februar 2016 hvor alle skolebarn fikk  prøve seg i klatreveggene på Verdal videregående.

Noen leksdalinger har også deltatt på friidrettsstevner, terrengløp og stafetter utenfor bygda i løpet av sesongen, og da som representanter for Verdal Friidrettsklubb.

Trimkasser

· I mai ble «Skeisvola opp» arrangert, som et bidrag sammen med Verdal kommune i forbindelse med  «Friluftslivets år». Her var det både trim og konkurranseklasse.

· I vår hadde vi også noen «kjentmannsturer» til de ulike trimkassene. Det var lav  deltakelse på disse turene.

· Denne sesongen  har vi hatt 14 trimkasser rundt omkring i bygda og på fjellet, med Fånettvatnet som ny post. Totalt er det registrert nesten 4800 besøk på de ulike kassene, Flest besøk var det på trimkassene på Torvhuset og Musemsåsen. Og i alt 9 personer mottok premie for å ha besøkt alle trimkassene. Og i år var det Kjell Ove Tiller som tilbakela alle trimkassene på en og samme dag, en gang på våren og en gang på høsten. Imponerende! Så her er det bare å ta utfordringen til neste sesong.
St. Olavsloppet

Leksdal IL hadde med lag i St. Olavsloppet også i år. Totalt sett kom Leksdal på plass 59 av i alt 170 lag. Og i åpen klasse plass 36 av 123 lag. Gjennomsnittlig fart var 4.29/ 4.30 pr.km. Leksdal IL stilte også med en gjeng som hjalp til i forbindelse med vekslingen på Stiklestad. 

St. Olavsloppet 2016 har start i Østersund 29.06 og går i mål i Trondheim 02.07. Så da er det bare å starte treninga!

Friidrettsgruppa takker for et sprekt «Friluftsår»2015, og ønsker alle velkommen til nye aktiviteter i 2016.

Skigruppa
Leder: Beate Hågensen

Kasserer: Hans Kristian Musum

Styremedlemmer: Sten Solum, Kjetil Vatne, Lars Håkon Bjugan, Tore Øgstad

Gruppa har hatt 10 styremøter. Det er stor aktivitet i gruppa. Det legges ned mye arbeid. 

Klubbklær

Skigruppa har vært med og fått i gang avtale med Nava Sport om kjøp av klubbklær. Vi fortsetter med samme type som ble utarbeidet hos Swix for 3-4 år siden. Sammen med hovedlaget ble det bestemt gunstige priser for medlemmer med ønske om at mange kjøper klubbdraktene. 

Sportslig plan

Ganske tidlig så gruppa behov for å ha en overordna plan for drifta. Det var viktig å få på plass mål og prinsipper vi skal drive etter. Viktige prinsipper er bl.a at Leksdal IL skal være inkluderende, drive holdningsskapende arbeid og ha skiglede i fokus. Styret er godt fornøyd med arbeidsprosessen, som førte til mange nyttige diskusjoner. Planen ligger nå ute på hjemmesiden. 

Sommer-/høsttrening

Leksdal IL har to dyktige juniorløpere som har trent gjennom hele sommeren. Langturer på søndager i samarbeid med de andre klubbene, rulleskitrening og styrketrening. På sensommeren begynte rulleskitrening for 13 år og oppover. Etter høstferien startet barmarkstreningene med kveldsmat i Marka, samt intervall og styrketrening på skolen for de over 13 år. 

Verdalssamling

Verdalssamlinga ble arrangert etter samme modell som tidligere år i oktober, med barmarkstrening og taco i Blommen på lørdag og langtur fra Marka på søndag. 40 stk var på søndagstur, og de som var innom Fånetthytta fikk servert nybakte boller av Gunhild og Oddgeir Aksnes.

Vinterutstyrsbyttedag

I samarbeid med Sparebanken arrangerte vi byttedag/bruktsalg for vintersportsutstyr midt i november. Det ble levert inn en del utstyr. Salg på ca 4000. Mye utstyr igjen etterpå. Må gjøres annerledes hvis en skal prøve igjen.

Skisamling

Årets skisamling var tenkt gjennomført i Oppdal, men ble flyttet til Børgefjell grunnet snømangel. 36 store og små medlemmer var med på samlingen og fikk sine første kilometer på ski. Skisamling oppleves veldig positivt både sportslig og sosialt. Vi håper enda flere blir med neste gang.

Skiskole/Skileik/Skitrening

Første skiskole ble gjennomført på barmark 14. januar på Marka skistadion. Nesten 30 deltok. Etter dette kom det snø, og skiskolen er gjennomført som planlagt – med ski. 67 barn er registrert. Det har vært avholdt to kvelder med teknikkurs for voksne med 10-12 deltakere.

Smørekurs
Sten Solum holdt smørekurs en av skiskolekveldene. Ca 20 møtte opp for å lære grunnleggende prepping og smøring av ski.

Skihyttene

Siden helgen 23.-24.januar har begge hyttene vært åpne med godt med besøk, spesielt på Fånetthytta. 

Skirenn

Vi har foreløpig gjennomført 2 av 4 Telenorkarusellrenn, et kretsrenn og Hærvolrenn. Det ser lovende ut for videre gjennomføring også. På klubbrenn har ca 55 deltakere vært med. På kretsrenn har Leksdal IL med ca 15 løpere og vi har 2 løpere med på Norgescup. Artig at vi hadde et ungt veteranlag med i herreklassen på KM stafett i Grong.

Måneskinnstur

Måneskinnsturen ble arrangert 22.januar, i flott vintervær og gnistrende skiføre. Tradisjonen tro var det familiene Solum og Aksnes som inviterte på sodd og kaffe på Fånetthytta. Over 160 besøkende fredag kveld, og godt besøk resten av helgen. Det ble solgt for i alt 13 000kr!

Trimbøker

Trimbøkene har ligget ute siden det ble snø. Det er stor utfart fra Marka, så det skal bli spennende å telle opp når sesongen er over.
Samarbeid med andre klubber

Det er økende behov for samarbeid mellom klubbene. Det er få utøvere oppover i klassene, så treningsgruppene blir små. Det er også vanskelig å få til stafettlag, så vi må gå i mixklasse. Det er under vurdering å se på en evt formalisering av samarbeid.

Rest

Aktiviteter som står igjen i skrivende stund; Bulleråsrenn, 2 Telenorkarusellrenn – inkl klubbmesterskap, Verdalskarusell og avslutning/premieutdeling.

Takk

Skigruppa vil benytte anledningen til å takke alle som bidrar inn mot gruppa vår; løypekjørere, tidtakerkomiteen, restaurant, trenere, utøvere og alle som er med på dugnadene. Samarbeidet er gull verdt.

Barneidrettskoordinator/Allidrett

Allidretten har i år bestått av svømming for alle medlemmer av Leksdal IL i Verdal svømmehall. Det har vært allidrett på i gymsalen på skolen for alle fra 1. – 7-kl. Det har også vært mandagstrim for ungdommer og voksne. Denne pågår fremdeles og varer fram til påske.

Alle aktivitetene har vært gratis for Leksdal IL sine medlemmer.
I siste halvår har Randi S Hallem vikariert for Gunn Marit Øgstad som barneidrettskoordinator. 

Anlegg

Leder: Karstein Aksnes

Siden laget har mye og økende mengde anlegg og utstyr, legges det årlig ned en svært stor innsats i vedlikehold og drift. Noe av dette er svært synlig, så som stell av gressbanen og preparering av skiløyper. Andre oppgaver er ikke alltid er like synlige, men er utrolig viktig for at vi skal kunne opprettholde den høye standarden vi har på våre anlegg i dag. 
For 2015 var utbyggingen  av skihytta den største forbedring vi gjorde. Gjennom stor dugnads innsats og spillemidler, har vi nok en gang fått til en utbygging som ikke har belastet lagets økonomi i betydelig grad.   
Andre aktiviteter som ble utført i løpet av 2015, i tillegg til vanlig vedlikehold og drift:

· Nytt speakeranlegg på skistadion
· Nytt strømaggregat på Fånetthytta

· Pumptrackbane ved Leksdal skole

· Videreføring av turstiprosjektet

· Oppretting av bru og forbedring av bekkeløp i skiløypene

· Påstartet utredning av vei opp til Frauknulan og forbedring av vei Skihytta-Hallemsvollen

· Påstartet utredning av mulig snøproduksjon
· Sett på muligheter for oppgradering av fotballbanen
Følgene er planlagt utført i 2016
· Innkjøp av hjertestarter

· Fullføring av turløype-prosjektet

· Sikringsarbeide Mauråsen

· Planering/grøfting i lysløypa

· Planering/grøfting av vei mellom Hallemsvollen og skistadion

· Utrede mulighet for vei opp til Fraukulan

· Rehabilitering av  fotballbane

Langtidsplan for 2014-2016

I forbindelse med revidering av kommunens kulturplan i 2014, ble Leksdal IL bedt om å sende inn langtidsplaner for perioden 2014-2020. Langtidsplanen er ikke å oppfatte som bindende, men det er viktig å være på kommunens kulturplan i forbindelse med prioritering av tippemidler etc.

Planer om bygging eller rehabilitering av anlegg i perioden 2014-2016:

	Anlegg
	Sted
	Type

(N=nærmiljøanl.

O=ordinært anlegg)
	Kostnad
	År

	1. Utbygging skihytta
	Marka skistadion
	O
	581 000
	2014

	2. Skilting turstier
	Leksdal
	
	397 000
	2014

	3. Vei + parkering
	Marka skistadion
	O
	1 000 000
	2015-2016

	4a Gressbane – rehabilitering
	Leksdal Skole
	O
	1 000 000
	2015-2016

	5. Sykkelsti Fånettvatnet
	Marka – Fånettvatnet
	O
	500 000
	2015-2016

	6. Kunstsnøanlegg
	Marka skistadion
	O
	?
	2014-2016


Utfyllende kommentarer:

1. Utvidelse av skihytta på skistadion. Finansieres av spillemidler og idrettslaget.

2. Skilting og merking av turstier, sykkelstier og skiløyper. Finansieres av Fylkeskommunen, Gjensidigestiftelsen og Idrettslaget.

3. Årsmøte 2015 besluttet utredning av adkomstvei til nytt og høyere utgangspunkt for fjelløypene. Vil gi lengre skisesong.
4. Idrettslaget har en gressbane som har dårlig drenering og dårlig toppdekke. Det er besluttet at banen skal rehabiliteres med ny drenering, utskifting av masse,  nytt gress, nytt gjerde.

5. Sykkelsti til hytta på Fånettvatnet for å gi lettere tilkomst og økt bruk i sommerhalvåret.

6. Samarbeid om mobilt kunstsnøanlegg med andre skiklubber.

Langsiktige planer om bygging eller rehabilitering  av anlegg 10 årsperspektiv:

	Søker/anlegg
	Sted
	Type
	År

	1. Balløkke/turløype/sykkelcross etc.
	Nytt boligfelt Karmhusåsen?
	Nærmiljøanlegg
	2017-2020

	2. Skitrekk – alpinbakke, akebakke
	Marka skistadion
	Ordinært anlegg
	2017-2020

	3. Skipark
	Marka skistadion
	Ordinært anlegg
	2017-2020


Utfyllende kommentarer:

1. Etablering av div. nærmiljøanlegg i forbindelse med nytt boligfelt.

2. Bygges ut samtidig som det etableres hyttefelt i området mellom Marka Skistadion og Markavola.

3. I tilknytning til alpinbakken. Hopp, halfpipe, rails etc.

Økonomi 
Som nevnt tidligere i årsmeldinga, har det vært svært stor aktivitet på anleggsfronten de siste årene. Fra høsten 2011 da Fånetthytta ble kjøpt og fram til i år hvor tilbygget på skihytta ble ferdigstilt er det brukt relativt mye penger. Til tross for dette er ikke egenkapitalen i laget svekket over hodet. Når vi i tillegg vet at det er både spillemidler og momskompensasjon på om lag kr 300000 på nevnte prosjekt som enda ikke er utbetalt, kan vi trygt slå fast at økonomien er meget god. Det viser at det jobbes veldig godt på alle plan. Den enorme dugnadsinnsatsen på anleggene er berømmet i mange år men også den jobben som gjøres med å skaffe tilleggsfinansiering gjennom andre dugnader og søknader om midler er uhyre verdifull. Laget har opparbeidet en veldig høy goodwill gjennom måten laget drives på og det synes å ha stor betydning overfor bidragsytere og allmennheten generelt. Denne goodwillen er det viktig å ta vare på….

Ser vi bort fra kostnadene og inntektene knyttet til anleggsprosjektene går også den løpende drifta veldig bra. Alle gruppene kan vise til fine overskudd og hovedlaget hadde et overskudd på ca 105000 på ordinær drift siste året.
Nedenfor er noen av de øvrige postene i regnskapet kommentert.
Medlemskontingent økte noe i 2015. Antallet medlemmer økte med om lag 10 prosent og er nå det høyeste på mange år.

Spillemidler og momskompensasjon på Fånetthytta ble utbetalt i 2015 noe som naturligvis bidro til det gode resultatet. Det gjenstår fortsatt over kr 100000 i spillemidler (tilleggsbevilgning) på Fånetthytta som forventes å komme i 2016. 

Sponsor-/reklameinntektene utgjør ca kr 87000 i hovedlagets regnskap. Her utgjør en nylig inngått avtale med SMN Midt-Norge en stor del. I tillegg har også gruppenes skaffet egne midler så totalt er det betydelige summer som laget mottar fra sponsorer og samarbeidspartnere. Nok et bevis på at laget er høyt verdsatt ute i næringslivet.

Inntekten fra teltutleie har også blitt en betydelig inntektskilde ikke minst takket avtalen med SNK.

Budsjett 2016

I budsjettet for 2016 er den store saken rehabiliteringa av fotballbanen . Dette vil bli inngående drøftet på årsmøtet. Her og nå vil vi imidlertid poengtere at de store kostnadene i budsjettet er å betrakte som en forskuttering av spillemidler. Det vil ikke bli igangsatt noe arbeid før en spillemiddelsøknad er forhåndsgodkjent. Erfaringer fra tidligere prosjekt tilsier dermed at det meste av kostnadene vil bli dekket, men vi må regne med at det vil ta noen år før midlene utbetales. En mellomfinansiering er dermed aktuelt men det er ikke lagt inn spesielle kostnader til dette i budsjettet for kommende år.

Valgkomiteens innstillinger for 2016

	Hovedstyret: 
	
	

	Leder
	Beate Hågensen
	Ny som leder. Ipv

	Anleggsleder/nestleder
	Åpen
	 

	Kasserer
	Arnt Aurstad
	Gjenvalg

	Sekretær
	Marius Johnsborg
	Ipv

	Barneidrettskoordinator
	Randi Skavhaug
	Vikar til neste årsmøte, velges for et år

	Styremedlem
	Tomas Iver Hallem
	Gjenvalg

	
	
	

	Fotballgruppa: 
	
	

	Leder:
	Arnstein Ekseth
	Gjenvalg i gruppa og som leder

	
	Gøril Sørmo
	Ipv

	
	Pål Stornes
	Ny

	
	Rannveig Jønson
	Ipv

	
	Håkon Musum
	Gjenvalg

	
	Helge Martin Holmsberg
	Ipv

	
	
	

	Skigruppa: 
	
	

	Leder:
	Kjetil Vatne
	Ipv, ny som leder

	
	Lars Håkon Bjugan
	Ipv

	
	Sten Solum
	Ipv

	
	åpen
	

	
	Hans Kristian Musum
	Gjenvalg

	
	Tore Øgstad
	Gjenvalg

	
	
	

	Friidrett:
	
	

	Leder:
	Randi Skavhaug Hallem
	Ipv i gruppa, gjenvalg som leder

	
	Gerd Inger Marken
	Gjenvalg

	
	Ludmila Sende
	Gjenvalg

	
	Hanne Lene Balgaard
	Ipv

	
	Reidun Gomo
	Ny

	
	
	

	Banekomite: 
	
	

	Leder: Ansv. Nord.
	Steinar Tuseth
	Gjenvalg som leder, 1 år

	Ansv. Sør
	Haldor Kippe
	Ipv

	
	Håkon Musum
	Gjenvalg

	
	Helge Martin Holmsberg
	Gjenvalg

	
	Steinar Johansen
	Ipv

	
	
	Åpen

	Komite – Vannvittige dager:
	

	
	Snorre Skrove
	Gjenvalg

	
	Inger Karmhus
	Gjenvalg

	
	+ en repr. fra hovedstyret.

	
	
	

	Løypekomite: 
	
	

	Leder:
	Tore Aurstad
	Gjenvalg i gruppa og som leder

	
	Jarle Aurstad
	gjenvalg

	
	Tore Helberg
	gjenvalg

	
	Nils Bruheim
	Ipv

	
	Karstein Aksnes
	Ipv

	Web-ansvarlige: 
	
	

	
	Margunn Aksnes
	gjenvalg

	
	Dag Einar Innhaug
	Ipv

	
	Jan Idar Stiklestad
	gjenvalg

	
	
	

	Drift og vedlikeholdskomite – bygninger Marka +Fånetthytta

	Leder, ansv. Marka:
	Oddgeir Aksnes
	Ipv i gruppa, gjenvalg som leder 

	Ansv. Fånetthytta
	Torgeir Hermann
	Gjenvalg

	
	Toril Røsseng
	Ny

	
	Kjell Peder Aksnes
	Gjenvalg

	
	Inger Aurstad
	Ipv

	
	Pål Duvsete
	Ipv

	
	Elen-Mari Marken
	Gjenvalg

	
	
	

	Tidtakerkomite: 
	
	

	
	Kjell Johan Hermann
	Ipv

	
	Kent Ove Hårberg
	Ipv

	
	Arild Selseth
	Ny

	
	Randi Selnes
	Gjenvalg

	
	Odd Tore Pedersen
	Ipv

	
	Asbjørn Tufset
	Ipv

	
	Erlend Svee Aksnes
	Gjenvalg

	
	Jon Ivar Kjelvik
	Ipv

	
	Knut Gran
	Gjenvalg

	
	Hans Kristian Musum
	Gjenvalg

	
	
	

	Leksdalsnyttkomite: 
	

	
	Tone Elisabeth Berg
	Gjenvalg

	
	Heidi Totsås
	Ny

	
	
	

	Juletrådkomite: 
	
	

	Leder:
	Terje Aksnes
	Gjenvalg i gruppa, gjenvalg som leder.

	
	Harald Tuseth
	Gjenvalg

	
	Knut Aksnes
	Ipv

	
	Odd Tore Pedersen
	Ny

	
	Stein Arne Stiklestad
	Gjenvalg

	
	
	

	Olsokrittkomite:
	
	

	
	Snorre Skrove
	Gjenvalg

	
	Sten Solum
	Ipv

	
	Oddgeir Aksnes
	Ipv

	
	
	

	
	
	

	
	
	

	Bulleråskomite:
	
	

	
	Bente Aksnes
	Ipv

	
	Arnt Aurstad
	Gjenvalg

	
	+ en repr. fra skigruppa
	

	
	
	

	
	
	

	
	
	

	
	
	

	Restaurantkomite: 
	
	

	Innkjøpssjef
	Karina  Johansen
	Ny

	
	Kine Therese Steinkjer
	Ipv

	
	Ragnhild Hermann
	Ipv

	Dugnadssjef
	Hilde Vada Aksnes
	Ipv

	
	Heidi Grønn
	Gjenvalg

	
	Nils Hallem
	Gjenvalg

	
	Arnfinn Voll
	Gjenvalg

	
	Ingunn Haga
	Ipv

	
	Inger Taraldsen
	Ipv

	
	Ingrid Duvsethe
	Ipv

	
	Ida Kippe
	Ipv

	
	Inger Karmhus
	Ipv

	
	Per Olav Salthammer
	Ipv

	
	Åsta Salthammer
	Gjenvalg

	
	Jann Røsseng
	

	
	Eli Anita Valbekmo
	Gjenvalg

	
	
	

	
	
	

	Teltgruppe
	Ole Kristian Skrove
	Ny som leder, ipv i gruppa

	
	Ketil Aksnes
	Ipv

	
	Hans Erik Arnøy
	Gjenvalg

	
	Stig Halseth
	Ipv

	
	Morten Hallem
	Ipv

	
	Olve Natvig Ystad
	Ipv

	
	Erik Stiklestad
	Ipv

	
	Arnt Aurstad
	Ipv

	
	
	

	
	
	

	Revisorer: 
	Steinar Aksnes
	ipv

	
	Joar Aksnes
	gjenvalg

	
	
	

	
	
	

	Valgkomitè:
	
	

	Leder:
	Gunnar Ystad
	Går ut

	
	Kristin Aspås
	Går ut

	
	Ketil Aksnes
	1 år igjen

	
	Kristin Stornes
	1 år igjen

	
	
	


Forslag om hvem  som skal ha signeringsrett  på vegne av laget. Dette er en fullmakt som årsmøtet gir til tillitsvalgte for å opptre og underskrive på vegne av laget i de fleste sammenhenger.

Styret foreslår at signeringsretten gis til to styremedlemmer i fellesskap.

